Babelscape/SREDFM huggingface dataset:
Smalltalk

Η Smalltalk είναι μια αμιγώς αντικειμενοστραφής γλώσσα προγραμματισμού. Σχεδιάστηκε από τους Alan Kay, Adele Goldberg, Dan Ingals, και τους συνεργάτες τους (ομάδα Learning Research Group, LRG), στο ερευνητικό κέντρο της Xerox στο Palo Alto κατά τη διάρκεια της δεκαετίας του 1970.

Αν και δεν ήταν η πρώτη αντικειμενοστραφής γλώσσα προγραμματισμού (προηγήθηκε η Simula, από την οποία και επηρεάστηκε), θεωρείται πρότυπο για τις γλώσσες του είδους και αποτέλεσε σημαντική επιρροή στη σχεδίαση νέων γλωσσών. 

Βασίζεται σε ένα μοντέλο ενεργών αντικειμένων που ανταλλάσσουν μηνύματα (το αντίστοιχο των μεθόδων σε άλλες γλώσσες) κατά τη διάρκεια του προγράμματος. Έχει δυναμικούς τύπους και το είδος του μηνύματος που πρόκειται να σταλεί κάθε φορά μεταξύ δυο αντικειμένων αποφασίζεται δυναμικά στη διάρκεια της εκτέλεσης του προγράμματος (δυναμική δέσμευση μεθόδων). Τα αντικείμενα ανήκουν σε κλάσεις και μια κλάση μπορεί να επεκταθεί σαν μια νέα κλάση με επιπρόσθετη λειτουργικότητα (κληρονομικότητα).

Η τελευταία επίσημη έκδοση της γλώσσας είναι η Smalltalk-80, έκδοση 2 (1980).
Αβροτέλης Ελευθερόπουλος

Ο Αβροτέλης Ελευθερόπουλος (1869-1963) υπήρξε καθηγητής φιλοσοφίας και πρύτανης στο Αριστοτέλειο Πανεπιστήμιο Θεσσαλονίκης, από όπου εκδιώχθηκε στη διάρκεια της δικτατορίας του Μεταξά.
Τζοβάνι Φαλκόνε

Ο Τζοβάνι Φαλκόνε (Giovanni Falcone, 18 Μαΐου 1939 - 23 Μαΐου 1992) ήταν Ιταλός δικαστής ο οποίος ειδικευόταν στην δίωξη της Σικελικής Κόζα Νόστρα. Σκοτώθηκε από την Μαφία, μαζί με την γυναίκα του και τρεις από τους σωματοφύλακές του, από μια έκρηξη δυναμίτη 350 kg τοποθετημένου στο πλάι του αυτοκινητοδρόμου από το Αεροδρόμιο του Παλέρμο κοντά στην πόλη του Κάπασι.

Η ιστορία της ζωής του είναι σχεδόν παρόμοια με αυτή του κοντινότερου φίλου του Πάολο Μπορσελίνο. Οι δύο άντρες μοιράζονταν την καταγωγή του από μια ιδιαίτερα φτωχή περιοχή του Παλέρμο, είχαν καριέρες ως δικαστές της αντιμαφίας, και ισοδύναμα λυπητερές μοίρες: και οι δύο σκοτώθηκαν (λιγότερο από δύο μήνες μεταξύ τους) σε ιδιαίτερα τολμηρές βομβιστικές επιθέσεις το 1992. Σε αναγνώριση των προσπαθειών τους στις δίκες της μαφίας, η μνήμη τους τιμήθηκε με το ιταλικό "Medaglia d'oro al valor civile" (Χρυσό μετάλλιο για πολιτική ανδρεία) το 1992. Επίσης το ζευγάρι ονομάστηκε "ήρωες των τελευταίων 60 ετών" στο τεύχος της 13ης Νοεμβρίου 2006 του Time Magazine.
Τένοντας

Τένοντας ή τένων είναι μια σκληρή ζώνη ινώδους συνδετικού ιστού που συνδέει συνήθως μύες με οστά και είναι σε θέση έντασης. Οι τένοντες είναι παρόμοιοι με τους συνδέσμους, εκτός από το ότι οι σύνδεσμοι ενώνουν ένα κόκκαλο σε άλλο. Οι τένοντες και οι μύες λειτουργούν μαζί και μπορούν μόνο να ασκήσουν μια δύναμη τραβήγματος.
Μυϊκή συστολή

Μυϊκή συστολή ονομάζεται η ιδιότητα των μυών να συστέλλονται μετά από κάποιο ερέθισμα του νευρικού συστήματος και να κινούν τα διάφορα μέρη του σώματος. Η συστολή οφείλεται στην αλληλεπίδραση ακτίνης και μυοσίνης στα σαρκομερίδια, τα οποία αποτελούν ένα μυϊκό ινίδιο. Κατά τη διάρκεια της μυϊκής συστολής τα ινίδια ακτίνης ολισθαίνουν πάνω στα ινίδια μυοσίνης. Τα στοιχεία συστολής ένος μυ είναι τα μυϊκά ινίδια, τα οποία καταλαμβάνουν το κύριο όγκο του κυτταροπλάσματος ενός μυϊκού κυττάρου.

Τα σαρκομερίδια είναι συγκροτήματα με υψηλή οργάνωση που αποτελούνται από δύο είδη ινιδίων , των ινιδίων ακτίνης και των ινιδίων της ειδικής μυοσίνης ΙΙ. Τα ινίδια μυοσίνης είναι τοποθετημένα στο κέντρο κάθε σαρκομεριδίου, ενώ τα λεπτότερα ινίδια ακτίνης εκτείνονται προς τα μέσα από τα άκρα του σαρκομεριδίου όπου αγκυροβολούν σ μία δομή γνωστή ως δίσκος Ζ και επικαλύπτουν τα άκρα των ινιδίων μυοσίνης.

Η μυϊκή συστολή οφείλεται στη ταυτόχρονη βράχυνση όλων των σαρκομεριδίων , η οποία προκαλείται από την ολίσθηση των ινιδίων ακτίνης πάνω στα ινίδια μυοσινής που προεξέχουν, χωρίς μεταβολή του μήκους των δύο ινιδίων. Η ολίσθηση προκαλείται από τις κεφαλές μυοσίνης που εξέχουν στο πλάι του ινιδίου και αλληλεπιδρούν με γειτονικά ινίδια ακτίνης. Όταν ένας μυς διεγείρεται οι κεφαλές «περπατούν» κατά μήκος των ινιδίων ακτίνης με συνδυασμένους κύκλους προσκόλλησης και αποκόλλησης χάρης στην υδρόλυση του ATP, που αλλάζει τη στερεοδιάταξη των κεφαλών της μυοσίνης.. Η συνδυασμένη αυτή δράση προκαλεί τη συστολή του σαρκομεριδίου. Μετά την ολοκλήρωση της συστολής, οι κεφαλές της μυοσίνης χάνουν τελείως επαφή με τα ινίδια ακτίνης και ο μυς χαλαρώνει.
Μπίλυ Τζιν Κινγκ

Η Μπίλυ Τζιν Κινγκ ("Billie Jean King", 22 Νοεμβρίου 1943) είναι Αμερικανίδα πρώην αντισφαιρίστρια. Γεννήθηκε στο Λονγκ Μπιτς (Καλιφόρνια). Έχει κερδίσει 12 Grand Slam στα μονά, 16 Grand Slam στα διπλά γυναικών και 11 Grand Slam στα διπλά ανδρών-γυναικών. 

Η Κινγκ δραστηριοποιείται ενάντια στον σεξισμό στον αθλητισμό και στην κοινωνία. Είναι γνωστή για τον αγώνα τένις «The Battle of the Sexes» το 1973, στον οποίο νίκησε τον Μπόμπι Ριγκς, πρώην πρωταθλητή στα μονά του Wimbledon.
Η Κινγκ ίδρυσε τον Γυναικείο όμιλο τένις, το Ίδρυμα Γυναικών Στον Αθλητισμό, και την Παγκόσμια Ομάδα Τένις την οποία ίδρυσε με τον πρώην άντρα της Λόρενς Κινγκ.
Καφέ Γκρίνσταϊντλ

right|thumb|300px|Καφέ Γκρίνσταϊντλ
Το Καφέ Γκρίνσταϊντλ (Cafe Griensteidl), ένα από τα πιο ιστορικά καφενεία της Βιέννης, βρίσκεται στο κέντρο της αυστριακής πρωτεύουσας, στη Μιχαέλερπλατς (Michaelerplatz) αριθ. 2, με θέα από τα παράθυρά του το μεγαλοπρεπές Ανάκτορο των Αψβούργων Αυτοκρατόρων, το Ανάκτορο Χόφμπουργκ (Hofburg), καθώς και το μοντερνιστικής αρχιτεκτονικής οικοδόμημα Λως Χάους (Looshaus).
Τζανμπαττίστα Τιέπολο

Ο Τζοβάννι Μπαττίστα Τιέπολο, γνωστότερος ως Τζανμπαττίστα Τιέπολο ("Giambattista Tiepolo", Βενετία, 5 Μαρτίου 1696 - Μαδρίτη, 27 Μαρτίου 1770) ήταν Ιταλός ζωγράφος από τη Γαληνοτάτη Δημοκρατία της Βενετίας, ο οποίος επανέφερε την μεγαλοπρέπεια της βενετσιάνικης τέχνης. Στα έργα του, τα οποία εκτελούσε με τρομερή ταχύτητα, ξαναζωντάνεψε την ιταλική παράδοση της τοιχογραφίας.
Χουσεΐν Αβνί Πασάς

Ο Χουσεΐν Αβνί Πασάς ("Hüseyin Avni Paşa", 1819 - 15 Ιουνίου 1876) ήταν Οθωμανός στρατιωτικός και πολιτικός και Μέγας Βεζίρης της Οθωμανικής Αυτοκρατορίας, επί βασιλείας του σουλτάνου Αμπντέλ Αζίζ.

Γεννήθηκε στην Ισπάρτα και ο πατέρας του τον έστειλε για ανώτερη εκπαίδευση στη Κωνσταντινούπολη. Αρχικά ακολούθησε θρησκευτική εκπαίδευση σε μετρεσέ αλλά το 1837 ακολούθησε το στρατιωτικό επάγγελμα στο οποίο και εξελίχθηκε πολύ σύντομα.<br> 
Σε ηλικία μόλις 21 ετών είχε γίνει λοχαγός, (μουλαζίμ), και το 1853 ήταν ήδη συνταγματάρχης, (γιάρμπεης), και στρατιωτικός καθηγητής. Η ταχεία αυτή εξέλιξη τον έφερε στο Σαράι του Σουλτάνου με καθήκοντα σημερινού προσωπάρχη. Τελικά το 1863 ανέλαβε στρατηγός και γενικός αρχηγός της 1ης Στρατιάς του οθωμανικού στρατού σε ειδική τελετή.

Το 1867 όταν οι Έλληνες της τουρκοκρατούμενης Κρήτης, που αποτελούσε τότε ιδιαίτερη τουρκική διοικητική περιφέρεια, ξεκίνησαν την επανάσταση, στις 7 Μαρτίου του 1867, έλαβε αμέσως εντολή από τον Σουλτάνο να σπεύσει και να καταστείλει την επανάσταση, (ανταρσία – κατά τους Οθωμανούς), αναλαμβάνοντας ταυτόχρονα και κυβερνήτης. Έτσι φθάνοντας ο Χουσεΐν στη Κρήτη ως στρατιωτικός αρχηγός από τις 29 Νοεμβρίου του 1867 ανέλαβε διοικητής της νήσου, αντικαθιστώντας τον Ρεσίτ Πασά που είχε επί τούτου μεταβεί και αναλάβει κυβερνήτης της Κρήτης. H Σητεία ανοικοδομήθηκε το 1870 επί της διοίκησής του, και ονομάστηκε Αβνιέ προς τιμήν του. Επιτυγχάνοντας τελικά την ειρήνευση στη Κρήτη επέστρεψε στη Κωνσταντινούπολη όπου και ανέλαβε από τον Φεβρουάριο του 1874 και για 14 μήνες Μέγας βεζίρης και στη συνέχεια υπουργός των Στρατιωτικών.
Την εποχή εκείνη μεγάλη δυσαρέσκεια είχε δημιουργηθεί κατά του φιλοπρόοδου Σουλτάνου μεταξύ των οποίων ήταν αφενός οι ανακατατάξεις του στρατού σε ευρωπαϊκή μορφή αλλά κυρίως το περιβόητο διάταγμα Χαττ-ι Χουμαγιούν. Τότε ο Μιδάτ Πασάς έχοντας ως κύριο συνεργό του τον Χουσεΐν Αβνί Πασά και άλλους, στις 30 Μαΐου του 1876 επεχείρησε στρατιωτικό πραξικόπημα κατά το οποίο καταλήφθηκε το Ανάκτορο του Ντολμαχτσέ όπου και ακολούθησε η δολοφονία του Σουλτάνου.<br> 
Όμως δεκαπέντε μόλις ημέρες μετά, και ενώ ο πραξικοπηματίας Χουσεΐν Αβνί , ως υπουργός των στρατιωτικών προσερχόταν το βράδυ στις 15 Ιουνίου, (15 Χαζιράν), σε συνεδρίαση της επαναστατικής κυβέρνησης στην οικία του Μιδάτ Πασά πυροβολήθηκε θανάσιμα από τον γαμπρό, (καγίνμπιραντ), του καθαιρεθέντος Σουλτάνου, τον Πρίγκιπα "Χασάν τον Κιρκάσιο" που καταγόταν από το Σιλιβρί, αφού προηγουμένως είχε καταφέρει να εισέλθει στην οικία αιφνιδιάζοντας όλους, πριν οι σκοποί τον αναγνωρίσουν.

Σημειώνεται ότι στη δολοφονία εκείνη ο Χασάν σκότωσε επίσης άλλα τέσσερα άτομα μεταξύ των οποίων και τον τότε υπουργό των εξωτερικών Ρασίντ Πασά. Ο δε Μιδάτ Πασάς μόλις που πρόλαβε να γλιτώσει του φονικού εκείνου.
Ο Πολιτισμός Πηγή Δυστυχίας

Το βιβλίο Ο Πολιτισμός Πηγή Δυστυχίας ("Das Unbehagen in der Kultur", "Η Δυσφορία μέσα στον Πολιτισμό") γράφτηκε από το Σίγκμουντ Φρόυντ το 1929 και πρωτοεκδόθηκε το 1930 στα γερμανικά. Είναι ένα από τα σημαντικότερα και πιο πολυδιαβασμένα έργα του Φρόυντ.
Άνυτος

ο Άνυτος ήταν τροφός της Δέσποινας, κόρης της Δήμητρας.

Σύμφωνα με τον Παυσανία, ήταν ένας από τους τιτάνες . Ο Άνυτος τιμήθηκε στο ναό αφιερωμένο στην Δέσποινα κοντά στο Αρκαδικό λόφο στην Λυκόσουρα με ανδριάντα που βρισκόταν εκεί στην ομάδα των αγαλμάτων του Δαμοφώντα . Το πρωτότυπο αυτού του αγάλματος βρίσκεται τώρα στο Εθνικό Αρχαιολογικό Μουσείο στην Αθήνα, ενώ εκμαγεία του στο Μουσείο Λυκοσούρας.

Δεδομένου ότι η Περσεφόνη, που αντιστοιχεί από πολλές απόψεις στη Δέσποινα, ανατράφηκε από τον Κουρέτη και ο Παυσανίας αναφέρει επίσης τον Κουρέτη στο σχετικό σημείο και ο Άνδτος που στέκεται δίπλα στη Δέσποινα στο ιερό της Δήμητρας και της Δέσποινας κοντά στη Λυκοσούρα απεικονίζεται ως άντρας στην πανοπλία, εικονογραφικά περισσότερο από ένα Κουρήτη θεωρήθηκε ότι ο Άνυτος ήταν ένας από τους Κουρήτες.
Ζοζέ Σέρα

Ο Ζοζέ Σέρα (πορτογαλικά: "José Serra"), γεννημένος στις 19 Μαρτίου, 1942 στο Σάο Πάολο, είναι Βραζιλιάνος πολιτικός.

Διετέλεσε γραμματέας του κράτους, μέλος του κογκρέσσου, γερουσιαστής, Υπουργός Σχεδιασμού, Υπουργός Υγείας, δήμαρχος του Σάο Πάολο και είναι ο νυν Κυβερνήτης της Πολιτείας του Σάο Πάολο. 

Έλαβε μέρος στις προεδρικές εκλογές του 2002, με το σοσιαλδημοκράτικό κόμμα PSDB (Partido da Social Democracia Brasileira) χάνοντας στον δεύτερο γύρο των εκλογών από τον Λουίς Ινάσιο Λούλα ντα Σίλβα του Κόμματος των Εργατών (Partido dos Trabalhadores, PT), με ποσοστό 38,5% έναντι 61,3% (στον πρώτο γύρο είχε συγκεντρώσει ποσοστό 23,2%). Το 2010 έλαβε για άλλη μια φορά μέρος στις προεδρικές εκλογές, χάνοντας ξανά στον δεύτερο γύρο από την υποψήφιο του PT, τη συνεργάτη του ντα Σίλβα, Ντίλμα Ρούσεφ.

Κατηγορία:Βραζιλιάνοι πολιτικοί
Χαλκή Πύλη

Ως Χαλκή Πύλη αναφέρεται η κύρια είσοδος του Μεγάλου Παλατίου της Κωνσταντινούπολης που ονομάστηκε έτσι είτε λόγω των επιχρυσωμένων ορειχάλκινων κεραμιδιών της σκεπής της, είτε λόγω των χάλκινων πυλών της. Θεωρείται ένα από τα σημαντικότερα αυτοκρατορικά κτίσματα της πόλης, ιδιαίτερης συμβολικής αξίας. 

Πρώτος αρχιτέκτονας της Χαλκής Πύλης ήταν ο Αιθέριος, επί αυτοκρατορίας του Αναστάσιου Α'. Καταστράφηκε κατά τη στάση του Νίκα και επανακατασκευάστηκε με εντολή του Ιουστινιανού Α'. Αυτό το κτίριο περιγράφηκε εκτενώς από τον ιστορικό Προκόπιο στο έργο του, "Περί κτισμάτων". Τον 7ο-8ο αιώνα η ίδια η παρακείμενα αυτής κτίσματα χρησιμοποιήθηκαν ως φυλακή. Ο αυτοκράτορας Βασίλειος Α' μετέτρεψε αργότερα το κτίσμα σε δικαστική αίθουσα. Ο Ρωμανός Λεκαπηνός έχτισε ένα παρεκκλήσι αφιερωμένο στον Χριστό τον Χαλκίτη, που το επέκτεινε ο Ιωάννης Α' Τζιμισκής, ο οποίος θάφτηκε κιόλας εκεί. Το κτίσμα έχασε τη σημασία του ως πρόδομος από την εποχή του Νικηφόρου Β' Φωκά, όταν το παλάτι, του οποίου το κέντρο είχε μετακινηθεί προς νότον στο παλάτι του Βουκολέοντος, περιφράχθηκε και μειώθηκε η έκτασή του. Το κτίριο της κυρίως πύλης απογυμνώνεται από τις χάλκινες πύλες του από τον αυτοκράτορα Ισαάκιο Β 'Άγγελο κατά την πρώτη του βασιλεία (1185-1195), δεν αναφέρεται από βυζαντινούς χρονογράφους μετά το1200 μ.Χ. Ιστορικές αναφορές για τη Χαλκή πύλη και την εκκλησία της υπάρχουν όμως από ρώσους προσκυνητές τον 14ο αιώνα. Το δε παρεκκλήσι, αν και ερειπωμένο, επιβίωσε κατά την οθωμανική περίοδο, οπότε ήταν γνωστό ως Αρσλάνχανε, μέχρι που κατεδαφίστηκε το 1804.

Στην πρόσοψή της, πάνω από την κεντρική πύλη της εισόδου, είχε τοποθετηθεί εικόνα του Χριστού Χαλκίτη, η οποία αφαιρέθηκε κατά την περίοδο της εικονομαχίας και επαναφέρθηκε αργότερα από την αυτοκράτειρα Ειρήνη. Κατά την αυτοκρατορία του Λέοντα Ε' αντικαταστάθηκε από ένα σταυρό και το 843 από ένα μωσαϊκό με την ίδια παράσταση φιλοτεχνήθηκε από το ζωγράφο Λάζαρο.
Μεσιέ 103

Το Μεσιέ 103 (γνωστό και ως "Μ103" και "NGC 581") είναι ένα ανοικτό σμήνος αστέρων σε απόσταση περίπου 8.500 ετών φωτός στον αστερισμό Κασσιόπη. Αποτελείται από 25 μέχρι 170 μέλη, αν και οι απόψεις συγκλίνουν γύρω στα 50. Η ηλικία του σμήνους είναι περίπου 25 εκατομμύρια έτη. Σε απόσταση περίπου 9.000 ετών φωτός είναι ένα από τα μακρινότερα ανοικτά σμήνη που ανήκουν στον κατάλογο του Μεσιέ.
Γουλιέλμος Γ΄ της Αγγλίας

Ο Γουλιέλμος Γ΄ ("Willem III van Oranje", 14 Νοεμβρίου 1650 – 19 Μαρτίου 1702) ήταν πρίγκηπας της Οράγγης, κυβερνήτης της Ολλανδίας και βασιλιάς της Αγγλίας. Από το 1672 κυβέρνησε την Ολλανδία, τη Ζηλανδία, την Ουτρέχτη, το Χέλντερλαντ και το Οφεράισσελ της Ολλανδικής Δημοκρατίας. Από το 1689 βασίλεψε ως Γουλιέλμος Γ΄ της Αγγλίας και της Ιρλανδίας και ως Γουλιέλμος Β΄ της Σκωτίας. Ανεπίσημα έχει μείνει γνωστός στη Βόρεια Ιρλανδία και τη Σκωτία, ως "«Βασιλιάς Μπίλλυ»". Μέλος του Οίκου των Οράγγης-Νασσάου, ο Γουλιέλμος κέρδισε το αγγλικό, σκωτσέζικο και ιρλανδικό στέμμα μετά την Ένδοξη Επανάσταση, κατά την οποία απομακρύνθηκε από το θρόνο ο θείος και πεθερός του Ιάκωβος Β΄. Στα Βρετανικά Νησιά, ο Γουλιέλμος κυβέρνησε από κοινού με τη σύζυγό του, Μαρία Β΄, μέχρι το θάνατό της στις 28 Δεκεμβρίου 1694. Οι λαϊκές διηγήσεις συχνά αναφέρουν την περίοδο αυτή της συμβασιλείας τους, ως η «Βασιλεία του Γουλιέλμου και της Μαίρης». (Κατά σύμπτωση, υπήρξε ο τρίτος κυβερνήτης [stadhouder] της Ολλανδίας και ο τρίτος βασιλιάς της Αγγλίας με το όνομα αυτό).

Όντας Προτεστάντης στο δόγμα, ο Γουλιέλμος συμμετείχε σε διάφορους πολέμους ενάντια στον ισχυρό Καθολικό Βασιλιά της Γαλλίας, Λουδοβίκο ΙΔ΄, σε συμμαχία με τις Προτεσταντικές και τις Καθολικές δυνάμεις της Ευρώπης. Πολλοί Προτεστάντες τον αντιμετώπιζαν ως υπερασπιστή της πίστης τους. Ήταν αυτή του η φήμη που συνέβαλε τα μέγιστα στο να κερδίσει τα βρετανικά στέμματα, καθώς υπήρχαν πολλοί που φοβούνταν την αναβίωση του Καθολικισμού υπό τον Ιάκωβο. Η νίκη του Γουλιέλμου εναντίον του Ιακώβου στη Μάχη του Μπόιν το 1690 εξακολουθεί να μνημονεύεται από το Τάγμα της Οράγγης. Η βασιλεία του υπήρξε γέφυρα για την μετάβαση από την απολυταρχία των Στιούαρτ στην κοινοβουλευτική επικράτηση επί Αννοβεριανής δυναστείας.
(26375) 1999 DE9

Το (26375) 1999 DE9 είναι ένα μεγάλο αντικείμενο διασκορπισμένου δίσκου με τροχιακή αντήχηση με τον Ποσειδώνα 2:5, δηλαδή για κάθε πέντε περιφορές του Ποσειδώνα γύρω από τον Ήλιο, αυτό κάνει δύο περιφορές. Με βάση παρατηρήσεις από το διαστημικό τηλεσκόπιο Σπίτζερ, έχει διάμετρο περίπου 460 χιλιόμετρα, ενώ η φασματική ανάλυσή του δείχνει παρουσία πάγου. Ανακαλύφθηκε τις 20 Φεβρουαρίου 1999.

Προς το παρόν βρίσκεται σε απόσταση 36,3 ΑΜ από τον Ήλιο.
Τζον Άλεν Κάμπελ

Ο Τζον Άλεν Κάμπελ, (20 Ιανουαρίου 1952 Λουιζιάνα - 13 Ιουνίου 1993 Νέα Υόρκη) υπήρξε ιδιότυπη φυσιογνωμία της μουσικής Μπλουζ. Φέρεται ότι έμαθε να παίζει κιθάρα σε μικρή ηλικία, ωστόσο άρχισε να απασχολείται σοβαρά με τη μουσική μετά από ένα σοβαρό αυτοκινητιστικό δυστύχημα στο οποίο έχασε το δεξί του μάτι και τον δεξιό του πνεύμονα.

Πριν καθιερωθεί στην "Electra" και εγκατασταθεί στη Νέα Υόρκη ο Κάμπελ για δύο σχεδόν δεκαετίες έζησε τη ζωή του περιπλανώμενου μουσικού γνωρίζοντας το μπλουζ από πρώτο χέρι, ακούγοντας και βλέποντας του μεγάλους της εποχής του, όπως ήταν οι Λάιτνινγκ Χόπκινς (Lightnin Hopkins), Μάντι Γουότερς (Muddy Waters), Τζον Λι Χούκερ (John Lee Hooker) και Χάουλινγκ Γουλφ (Howlin' Wolf).

Η μετάβαση στη Νέα Υόρκη έγινε το 1985. Στο μεταξύ ο καλλιτέχνης διένυσε μια μεγάλη διαδρομή από το ανατολικό Τέξας έως τη Νέα Ορλεάνη παίζοντας σε διαφορετικά κλαμπ. Στη Νέα Υόρκη τράβηξε την προσοχή καταρχήν του Ρόνι Ερλ που εντυπωσιάστηκε από τη σκηνική του παρουσία και προσφέρθηκε να γίνει παραγωγός στο δεύτερο και σημαντικότερο άλμπουμ που καθόρισε την αναγνώριση του Κάμπελ, το "A Man and His Blues", συλλογή που κυκλοφόρησε μόνο στη Γερμανία τότε και συν τω χρόνω στις ΗΠΑ. Η δυνατότητά του να συγκεντρώνει πλήθη εκεί που έπαιξε έγινε η αιτία να τον προσέξει η "Elektra", μια και ο ίδιος αναφέρεται πως δεν έστειλε ποτέ κάποια μαγνητοφώνηση σε εταιρία.

Πέθανε από καρδιακή ανακοπή στο σπίτι του στη Νέα Υόρκη στις 13 Ιουνίου 1993.
Νομικό Βήμα

Το Νομικό Βήμα (συντομογραφία: ΝοΒ) αποτελεί το μηνιαίο νομικό περιοδικό που εκδίδει ο Δικηγορικός Σύλλογος Αθηνών από το 1953. Στην ύλη του περιλαμβάνονται άρθρα και μελέτες ιδιαίτερου νομικού ενδιαφέροντος, γνωμοδοτήσεις, σχόλια δικαστικών αποφάσεων, κριτικές και παρουσιάσεις νομικών βιβλίων, καθώς και διάφορα άλλα θέματα επίκαιρου ή συναφούς επαγγελματικού ενδιαφέροντος.

Το περιοδικό επιμελούνται καθηγητές της Νομικής Σχολής του Εθνικού & Καποδιστριακού Πανεπιστημίου Αθηνών, το έργο των οποίων υποστηρίζει μία δεκαμελής επιτροπή καταξιωμένων δικηγόρων. Το Νομικό Βήμα έχει βραβευτεί από την Ακαδημία Αθηνών.
(26308) 1998 SM165

Το (26308) 1998 SM165 είναι ένα μεταποσειδώνιο αντικείμενο με τροχιακή αντήχηση με τον Ποσειδώνα 1:2, δηλαδή για κάθε δύο περιφορές του Ποσειδώνα γύρω από τον Ήλιο, αυτό κάνει μία. Έχει διάμετρο περίπου 290 χιλιόμετρα. Ανακαλύφθηκε στις 16 Σεπτεμβρίου 1998.

thumb|left|380px|Η τροχιά του 1998 SM165
Προς το παρόν βρίσκεται σε απόσταση 37,9 ΑΜ από τον Ήλιο.
Δημήτρης Μαρούδας

Ο Δημήτρης Μαρούδας (Μάρτιος 1927 – 24 Οκτωβρίου 1995) ήταν Έλληνας δημοσιογράφος και πολιτικός.
Μέγα Παλάτιον

Το Μέγα Παλάτιον ή Ιερόν Παλάτιον (λατινικά: "Sacrum Palatium",) ήταν εκτενές συγκρότημα ανακτόρων στην Κωνσταντινούπολη, που στέγαζε την αυτοκρατορική οικογένεια και τις διοικητικές υπηρεσίες κατά την εποχή της Βυζαντινής Αυτοκρατορίας. Θεμελιώθηκε από τον Κωνσταντίνο τον Μεγάλο και αποτέλεσε κέντρο της διοίκησης του αχανούς κράτους για περισσότερα από 800 χρόνια. 

Η περιοχή που καταλάμβανε πιστεύεται πως καλύπτει τη σημερινή έκταση όπου βρίσκεται το Μπλε Τζαμί. Πολύ κοντά στο ανάκτορο βρισκόταν ο Ιππόδρομος της Κωνσταντινούπολης, τα Λουτρά του Ζευξίππου, το Αυγουσταίον, οι εκκλησίες της Αγίας Σοφίας και της Αγίας Ειρήνης, η Μέση οδός, καθώς και οι Αγορές του Κωνσταντίνου και του Θεοδοσίου. 

Σπουδαιότερη πηγή από την οποία αντλούνται πληροφορίες για το Μεγάλο Παλάτιο είναι το "Περί βασιλείου τάξεως" (λατ. "De Cæremoniis Aulæ Byzantinæ") που συντάχθηκε από ή για τον αυτοκράτορα Κωνσταντίνο Ζ΄ Πορφυρογέννητο στα μέσα του 10ου αιώνα.
Αρτόκαρπος ο ευτραφής

Ο Αρτόκαρπος ο ευτραφής "(Artocarpus altilis)" ή κοινώς Αρτόκαρπος, είναι είδος ανθοφόρου δέντρου, που ανήκει στην οικογένεια των Μορεοειδών "(Moraceae)", που κατάγεται από το Νότιο Ειρηνικό και, τελικά, εξαπλώθηκε στην υπόλοιπη Ωκεανία. Βρετανοί και Γάλλοι θαλασσοπόροι, κατά τα τέλη του 18ου αιώνα, εισήγαγαν λίγες χωρίς κουκούτσια ποικιλίες από την Πολυνησία, στα νησιά της Καραϊβικής και σήμερα καλλιεργείται σε 90 χώρες σε όλη τη Νότια και τη Νοτιοανατολική Ασία, τον Ειρηνικό Ωκεανό, την Καραϊβική, την Κεντρική Αμερική και την Αφρική. Η ονομασία του, προέρχεται από την υφή του μαγειρεμένου μετρίως ώριμου καρπού, ο οποίος έχει μια γεύση πατάτας, παρόμοια με του φρεσκοψημένου ψωμιού.

Οι πρόγονοι των Πολυνησίων περίπου πριν 3.500 χρόνια, βρήκαν τα δέντρα να αναπτύσσονται στη βορειοδυτική περιοχή της Νέας Γουινέας. Εγκατέλειψαν την καλλιέργεια του ρυζιού που είχαν φέρει μαζί τους από την Ταϊβάν και καλλιέργησαν αρτόκαρπους όπου κι αν πήγαν στον Ειρηνικό (εκτός από τη Νήσο του Πάσχα και τη Νέα Ζηλανδία, όπου δεν ευδοκιμεί λόγω κλίματος). Τα ξαδέλφια τους στην αρχαία ανατολική Ινδονησία, διέδωσαν το φυτό στα δυτικά και βόρεια, δια μέσου της νησιωτικής και παράκτιας Νοτιοανατολικής Ασίας. Στους ιστορικούς και προϊστορικούς χρόνους έχει επίσης ευρέως φυτευτεί σε τροπικές περιοχές και αλλού.
Jacky Cheung

O Jacky Cheung Hok-Yau ("张学友", γενν. 10 Ιουλίου 1961) είναι ηθοποιός από το Χονγκ Κονγκ.
Μιχάλης Τυρίμος

Ο Μιχάλης Τυρίμος (1908-1945) ήταν κορυφαίο στέλεχος του ΚΚΕ, βουλευτής του και διευθυντής του Ριζοσπάστη. Kατά τη διάρκεια της μεταξικής δικτατορίας μετατράπηκε σε πράκτορα των αρχών Ασφαλείας, ήταν βασικό στέλεχος της Προσωρινής Διοίκησης του ΚΚΕ και εκτελέστηκε από την ΟΠΛΑ τον Ιανουάριο του 1945.
Σοφοκλής Ευαγγελινός Αποστολίδης

Ο Σοφοκλής Ευαγγελινός Αποστολίδης (1807-1888) υπήρξε διαπρεπής Έλληνας λόγιος του 19ου αιώνα, λεξικογράφος και από τους πρώτους Έλληνες καθηγητές του Πανεπιστημίου Χάρβαρντ.
Χατζημιχάλης Νταλιάνης

thumb|Το Φραγκοκάστελλο.
Ο Χατζημιχάλης Νταλιάνης (1775 - 18 Μαΐου 1828) ήταν Έλληνας οπλαρχηγός της επανάστασης του 1821 και ηγετική μορφή της επανάστασης στην Κρήτη.
Πολιχνίτος

Ο Πολιχνίτος (και "Πολίχνιτος") είναι παραδοσιακός οικισμός στη νότια πλευρά της Λέσβου. Το χαρακτηριστικό του είναι το πετρόχτιστο διδακτήριο του Δημοτικού Σχολείου με διπλή είσοδο στην πρόσοψή του, τα θερμά λουτρά του, τα οποία μοιάζουν με κολυμβήθρες και χρονολογούνται από την εποχή της Τουρκοκρατίας. Ακόμη είναι γνωστές οι αλυκές του, από τις οποίες και εξάγεται μέχρι και σήμερα αλάτι. Οι κάτοικοι του Πολιχνίτου ασχολούνται ως επί το πλείστον με την αλιεία, τη γεωργία και την κτηνοτροφία. Το επίνειο του Πολιχνίτου, η Σκάλα Πολιχνίτου, βρίσκεται σε απόσταση 4,2 χιλιομέτρων στον κόλπο της Καλλονής, όπου υπάρχει μεγάλο αλιευτικό καταφύγιο. Μία άλλη γνωστή για τους Λέσβιους παραθαλάσσια περιοχή είναι η Νυφίδα, κοντά στο στόμιο του κόλπου της Καλλονής.

Ο Πολιχνίτος έχει πληθυσμό 2.102 κατοίκους και αποτελεί έδρα της ομώνυμης δημοτικής ενότητας. Από το 2011 μέχρι το 2019, ο δήμος Πολιχνίτου ήταν ενωμένος με τους υπόλοιπους δήμους της Λέσβου, σε έναν ενιαίο Δήμο Λέσβου. Από το 2019, ανήκει στον Κλεισθενικό Δήμο Δυτικής Λέσβου.
For He's a Jolly Good Fellow

Το "For He's A Jolly Good Fellow" είναι ένα τραγούδι το οποίο τραγουδιέται στις Αγγλοσαξονικές χώρες για να δοθούν τα συγχαρητήρια σε ένα πρόσωπο σε ένα σημαντικό γεγονός, όπως μια συνταξιοδότηση, μια προαγωγή, γενέθλια, μια γέννηση ενός παιδιού, η την νίκη σε ένα γεγονός αθλητικού πρωταθλήματος. Η μελωδία προέρχεται από αυτήν του Γαλλικού τραγουδιού "Marlbrough s'en va-t-en guerre." Το παραδοσιακό παιδικό τραγούδι, "The Bear Went Over the Mountain" τραγουδιέται στην ίδια μελωδία.

Σύμφωνα με το "Guinness Book of World Records", το "For He's a Jolly Good Fellow" είναι το δεύτερο πιο δημοφιλές τραγούδι στην Αγγλική γλώσσα, ακολουθώντας το "Happy Birthday to You" και ακολουθούμενο από το "Auld Lang Syne." Χρησιμοποιείται συχνά στην θέση του "Happy Birthday to You" σε ταινίες και στην τηλεόραση για την αποφυγή πιθανών προβλημάτων πνευματικών δικαιωμάτων.
Breaking Bad

Το Breaking Bad είναι αμερικανική δραματική τηλεοπτική σειρά, της οποίας δημιουργός και παραγωγός είναι ο Βινς Γκίλιγκαν. Η σειρά παράχθηκε από την Sony Pictures Television και μεταδόθηκε στις ΗΠΑ και τον Καναδά στο AΜC. Στην Ελλάδα προβλήθηκε από τον τηλεοπτικό σταθμό Mega Channel. Η προβολή της ξεκίνησε στις 20 Ιανουαρίου 2008 και ολοκληρώθηκε στις 29 Σεπτεμβρίου 2013, σε πέντε κύκλους επεισοδίων.

Ο τόπος στον οποίο λαμβάνει χώρα η σειρά είναι η Αλμπουκέρκη στο Νέο Μεξικό. Η υπόθεση του "Breaking Bad" περιστρέφεται γύρω από τον Γουόλτερ Γουάιτ (Μπράιαν Κράνστον), έναν καθηγητή χημείας στην δευτεροβάθμια εκπαίδευση ο οποίος αντιμετωπίζει πολλά οικογενειακά προβλήματα. Όταν ο Γουάιτ διαγιγνώσκεται με τελικό καρκίνο πνευμόνων, καταρρέει και αποφασίζει να προσανατολιστεί στον κόσμο του εγκλήματος, με το να παράγει και να πουλάει μεθαμφεταμίνη με τον πρώην μαθητή του Τζέσι Πίνκμαν (Άαρον Πολ) με την επιθυμία να εξασφαλίσει το οικονομικό μέλλον της οικογενείας του.

Το "Breaking Bad" έχει γίνει αποδέκτης ευρείων κριτικών επευφημιών, ειδικά για το γράψιμο και την πρωταγωνιστική ερμηνεία του Κράνστον, και έχει κερδίσει τέσσερα Βραβεία Έμμυ, μαζί με πολλά άλλα βραβεία και υποψηφιότητες.
Δυτικές Ινδίες

μικρογραφία|Πολιτικός χάρτης των Δυτικών Ινδιών
Οι Δυτικές Ινδίες είναι περιοχή του Βόρειου Ατλαντικού Ωκεανού και της Καραϊβικής, η οποία περιλαμβάνει τις νησιωτικές χώρες και τα περιβάλλοντα ύδατα τριών μεγάλων αρχιπελάγων: τις Μεγάλες Αντίλλες, τις Μικρές Αντίλλες, και το Αρχιπέλαγος Λουκαγιάν.

Η περιοχή περιλαμβάνει όλα τα νησιά εντός της Θάλασσα της Καραϊβικής καθώς και ορισμένα γειτνιάζοντα νησιά, συν τις Μπαχάμες και τα Νησιά Τερκς και Κέικος τα οποία ανήκουν στον Ατλαντικό Ωκεανό. Ανάλογα με το πλαίσιο, κάποιες αναφορές στις δυτικές Ινδίες μπορεί να περιλαμβάνουν ορισμένες χώρες της βόρειας Νότιας Αμερικής που έχουν ιστορικές και πολιτισμικές ομοιότητες με τα νησιά των Δυτικών Ινδιών.
Λάινεσλος

<br>

250px|thumb|Το Λάινεσλος φωτογραφημένο από το ποτάμι.
Το Λάινεσλος (Leineschloss) (ελληνικά: Κάστρο Λάϊνε), που βρίσκεται στο Λάϊνε στο Ανόβερο, Γερμανία, είναι η πρώην κατοικία των ανοβεριανών βασιλέων και η τωρινή έδρα της Δίαιτας της Κάτω Σαξωνίας.

Το πρώτο κτίριο στην τοποθεσία ήταν μία Φραγκισκανική μονή, κατασκευασμένη το 1300 περίπου, η οποία εγκαταλείφθηκε το 1533 μετά την Προτεσταντική Μεταρρύθμιση. Το 1636, ο Γεώργιος, Δούκας του Μπράουνσβαϊγκ-Λύνεμπουργκ, άρχισε την κατασκευή του κάστρου στην τοποθεσία ως κατοικία του. Το 1742 η βορειοδυτική πτέρυγα ανακαινίστηκε. Μεταξύ 1816 και 1844, ο αρχιτέκτονας Γκέοργκ Λούντβιχ Φρήντριχ Λάφες έκτισε από την αρχή το κάστρο. Το περίστυλο με έξι κολώνες κορινθιακού ρυθμού χτίστηκε κατά την περίοδο αυτή.

Κατά τη διάρκεια του Δεύτερου Παγκοσμίου Πολέμου το Λάινεσλος καταστράφηκε ολοσχερώς από πυρκαγιά, όταν η πόλη βομβαρδίστηκε από τους Βρετανούς. Ο αρχιτέκτονας Ντίετερ Όστερλεν ανακατασκεύασε το κάστρο ανάμεσα στα έτη 1957 και 1962.

Κατηγορία:Κάστρα στη Γερμανία
Μαίρη Κυβέλου

Η Μαίρη Κυβέλου (Αθήνα 1945 - Αθήνα 15 Νοεμβρίου 2005) ήταν Ελληνίδα ηθοποιός.
Γιάννης Νικολαΐδης

Ο Γιάννης Νικολαΐδης είναι Έλληνας τραγουδιστής, γεννημένος στη Ρόδο το 1931. Η καλλιτεχνική του καριέρα άρχισε στα τέλη της δεκαετίας του ’50 κι αμέσως αναδείχτηκε ως ο «καντσονετίστας», που αργότερα θα τιμηθεί με το διεθνές βραβείο "«Fontane di Roma»" (1987). Οι εκπομπές του στο ραδιόφωνο και ιδιαίτερα αυτή με τον τίτλο "«20 λεπτά μετά τα μεσάνυχτα»," του χάρισαν την επωνυμία "«η χρυσή" "φωνή»," ενώ στην Ιταλία έγινε γνωστός ως "«Giovanni di Rodi»."

Έχει συνεργαστεί με πολλούς συνθέτες και κυρίως, με τον Κώστα Γιαννίδη και τον Κώστα Καπνίση. 

Η δισκογραφία του περιλαμβάνει κοσμαγάπητες λυρικές μελωδίες της διεθνούς και ελληνικής ελαφριάς μουσικής. Το 1997 κυκλοφόρησε ο συλλεκτικός του δίσκος" «Parlami d´amore»" με ενορχηστρώσεις ιταλικών τραγουδιών από τον Θέμη Ρούσσο. Η εταιρία με την οποία συνεργάζεται ο Νικολαΐδης, θέλοντας να τιμήσει τα 50 χρόνια του στο χώρο της μουσικής, εξέδωσε δυο πρωτότυπα cds, όπου ακούγονται παράλληλες ερμηνείες έξι τραγουδιών από τους Χοσέ Καρρέρας, Λουτσιάνο Παβαρόττι, Πλάθιδο Ντομίνγκο, Κλάουντιο Βίλα, Τίνο Ρόσι και Γιάννη Νικολαΐδη. Είναι μια έκδοση καταξίωσης του Έλληνα τραγουδιστή, για τον οποίο η Σοφία Σπανούδη είχε γράψει στην εφημερίδα" «Τα Νέα»" ότι "«είναι ο διαλεχτός καλλιτέχνης ανάμεσα στους διαλεχτούς. […] Το τραγούδι του σκορπίζει ένα διάχυτο θέλγητρο, που φθάνει ως τη συγκίνηση»."
Μεσιέ 102

Ο Μεσιέ 102 (γνωστός και ως "Μ102") είναι ένας γαλαξίας που περιλαμβάνεται στον κατάλογο του Μεσιέ και δεν έχει ταυτοποιηθεί με βεβαιότητα. Αυτός που τον ανακάλυψε, ο Πιερ Μεσαίν, αργότερα ανακοίνωσε ότι ήταν ένα διπλή παρατήρηση του Μεσιέ 101, αλλά υπάρχουν ιστορικοί και παρατηρησιακοί λόγοι να πιστεύουμε ότι θα μπορούσε να ήταν ο NGC 5866, αν και κάποιοι άλλοι γαλαξίες έχουν επίσης προταθεί ως υποψήφιοι.
Audi RS5

Το Audi RS5 είναι το ισχυρότερο μοντέλο της σειράς A5 της Audi, και παρουσιάστηκε στο Σαλόνι Αυτοκινήτου της Γενεύης τον Μάρτιο του 2010. Αρχικά ήταν διαθέσιμο με κιβώτιο διπλού συμπλέκτη 7 σχέσεων. Από τον Μάρτιο του 2017, βρίσκεται στη δεύτερη γενιά του.
Τρανσυλβανία

Η Τρανσυλβανία (Ρουμανικά: "Transilvania" ή "Ardeal", Ουγγρικά: "Erdély", Γερμανικά : "Siebenbürgen", Πολωνικά : "Siedmiogród", Λατινικά : "Transsilvania", Τουρκικά : "Erdel") είναι ιστορική ορεινή περιοχή της κεντρικής Ρουμανίας. Οριζόμενη στα ανατολικά και τα νότια από τα φυσικά της σύνορα, την οροσειρά των Καρπαθίων, η ιστορική Τρανσυλβανία εκτεινόταν στα δυτικά μέχρι τα όρη Απουσένι, αλλά ο όρος μερικές φορές περικλείει όχι μόνο την κυρίως Τρανσυλβανία, αλλά επίσης τις ιστορικές περιοχές Κρισάνα, Μαραμούρες και το Ρουμανικό τμήμα του Βανάτου. Η περιοχή της Τρανσυλβανίας είναι γνωστή για τη φυσική ομορφιά του τοπίου της των Καρπαθίων και την πλούσια ιστορία της. Στον Αγγλόφωνο, και όχι μόνο κόσμο, έχει συνδεθεί με τους βρυκόλακες, κυρίως λόγω της επιρροής του διάσημου μυθιστορήματος "Δράκουλας" του Μπραμ Στόκερ καθώς και τις πολλές μετέπειτα μεταφορές του στον κινηματογράφο.
Τσαγιέρα του Ράσελ

Η Τσαγιέρα του Ράσελ (αγγλ."Russell's Teapot"), συχνά αποκαλούμενη και Θεϊκή ή Επουράνια Τσαγιέρα, είναι μία μεταφορά που χρησιμοποίησε ο φιλόσοφος Μπέρτραντ Ράσελ (1872-1970) σύμφωνα με την οποία, για ένα ισχυρισμό ο οποίος δεν μπορεί να διαψευσθεί, το βάρος της απόδειξης το φέρει αυτός που κάνει τον ισχυρισμό και όχι αυτός που προσπαθεί να τον καταρρίψει. Χρησιμοποιείται κυρίως ως επιχείρημα για τη μη ύπαρξη του Θεού από τους σκεπτικιστές.
Αχμέντ Καμίλ Ακντίκ

Ο Αχμέντ Καμίλ Ακντίκ (τουρκ: "Ahmed Kamil Akdik", 1861- 1941) ήταν Τούρκος καλλιγράφος. Θεωρείται ένας από τους τελευταίους σπουδαίους εκπροσώπους της οθωμανικής καλλιγραφίας.
NGC 5866

Ο NGC 5866 (γνωστός και ως «Γαλαξίας-αδράχτι») είναι ένας φακοειδής ή σπειροειδής γαλαξίας σε απόσταση περίπου 50 εκατομμυρίων ετών φωτός στον αστερισμό Δράκοντα. Από κάποιους αστρονόμους θεωρείται ότι είναι ο Μεσιέ 102. Ένα από τα πιο αξιοπρόσεκτα χαρακτηριστικά του είναι ο δίσκος σκόνης του, που φαίνεται σε πλάγια θέαση. Η σκόνη στους περισσότερους φακοειδείς γαλαξίες βρίσκεται γενικώς μόνο κοντά στον πυρήνα τους. Στην περίπτωση του NGC 5866 ο δίσκος σκόνης ίσως περιέχει μία δακτυλιοειδή δομή, παρότι το σχήμα της είναι δύσκολο να προσδιορισθεί με δεδομένη την πλάγια οπτική γωνία υπό την οποία φαίνεται ο γαλαξίας από τη Γη. Αν στην πραγματικότητα είναι ένας σπειροειδής γαλαξίας, τότε ο δίσκος σκόνης δεν είναι ασυνήθιστος.

Ο NGC 5866 είναι ένας από τους λαμπρότερους γαλαξίες της ομώνυμης μικρής ομάδας γαλαξιών.
Κατερίνα Αυγουστάκη

Η Katerine Avgoustakis (Ελληνικά: Κατερίνα Αυγουστάκη) (Σεπτεμβριος 16, 1983) είναι ελληνικής καταγωγής τραγουδίστρια γεννημένη στο Βέλγιο.
Ποδοσφαιρικός Όμιλος Ελλήνων Αλεξανδρείας

Ο Ποδοσφαιρικός Όμιλος Ελλήνων Αλεξανδρείας ή "Ελληνικός Ποδοσφαιρικός Όμιλος", όπως αναφέρεται συχνά, ιδρύθηκε το 1910 από Έλληνες της πόλης που μαζεύονταν κάθε Κυριακή και έπαιζαν ποδόσφαιρο στο στάδιο Ρον Πουάν.
Αρκεβούζιο

Αρκεβούζια στο ανάκτορο [[Τοπ Καπί]], στη [[Κωνσταντινούπολη]].
Το Αρκεβούζιο ήταν ένα παλαιό πυροβόλο όπλο, τύπου τυφεκίου που εμφανίσθηκε στις αρχές του 15ου αιώνα και χρησιμοποιήθηκε μέχρι το τέλος του 16ου αιώνα.

Ήταν βαρύ εμπροσθογεμές τυφέκιο που στηριζόταν στον ώμο και πυροδοτούνταν με εξωτερική σφύρα (λύκο) στην οποία προηγουμένως προσαρμοζόταν αναμμένη θρυαλλίδα. Αργότερα αυτή αντικαταστάθηκε με σύστημα πυροδότησης δια σπινθήρων που προκαλούνταν από οδοντωτό τροχό πάνω σε τεμάχιο πυρίτη που γινόταν είτε με ελατήριο είτε με μοχλό.

Το αρκεβούζιο ήταν ο πρόδρομος των σημερινών τυφεκίων που παρεχώρησε περί το 1570 τη θέση του στο λεγόμενο μουσκέτο, το οποίο είχε ήδη αρχίσει να εμφανίζεται από το 1520.
Οι ακτηρίδες (κοντάκια) των αρκεβουζίων έφεραν υπέροχες διακοσμήσεις από ελεφαντοστό και μάργαρο (σιντέφι). Τα δε καλλίτερα του είδους αυτού τυφεκίων κατασκευάζονταν στη Γερμανία, στο Πεδεμόντιο, και την Λομβαρδία.
Τάφοι των Βασιλιάδων της Μπουγκάντα στο Κασούμπι

thumb|280px|Το εσωτερικό τμήτα του κτίσματος, που περιέχει λείψανα και εικόνες των θαμμένων Καμπάκα

Οι Τάφοι των Βασιλιάδων της Μπουγκάντα στο Κασούμπι ή Τάφοι Κασούμπι βρίσκονται στην Καμπάλα της Ουγκάντα, και είναι ο χώρος ταφής των τεσσάρων βασιλιάδων ("Καμπάκα") της φυλής Μπαγκάντα. Αποτελούν Μνημείο Παγκόσμιας Κληρονομιάς της UNESCO.

Στις 16 Μαρτίου 2010, μερικά από τα κτίσματα του αρχαιολογικού χώρου καταστράφηκαν εντελώς από πυρκαγιά, τα αίτια της οποία ακόμη διερευνώνται.Το εξοργισμένο Βασίλειο της Μπουγκάντα ορκίστηκε να ξαναχτίσει τους τάφους των βασιλιάδων του και ο Πρόεδρος της Ουγκάντα, Γιουέρι Μουσέβενι, υποσχέθηκε πως η κυβέρνηση της Ουγκάντα θα βοηθούσε στην αποκατάσταση του αρχαιολογικού χώρου.
Ιωάννης Βαβούλας

Ο Ιωάννης Βαβούλας ήταν σπουδαίος ναυμάχος και πυρπολητής από τη Χίο που έδρασε στην Ελληνική Επανάσταση του 1821.

Σπουδαιότερο των κατορθωμάτων του ήταν η συμμετοχή του τον Μάιο του 1825 στην επιτυχή πυρπόληση τουρκικής κορβέτας παρά το Ακρωτήριο Καφηρέα που επιχείρησε με το πυρπολικό σκάφος του Εμμανουήλ Μπούτη.

Μετά τη λήξη του Αγώνα επί βασιλείας του Όθωνα η οικογένειά του μετακόμισε στον έρημο τότε Πειραιά όπου ο εγγονός του Δημήτριος Βαβούλας, ένας από τους πρώτους οικιστές, αγόρασε έναντι αστείου ποσού τεράστια έκταση, την πλέον υποβαθμισμένη και τελείως άγονη, που περιελάμβανε βραχώδεις εξάρσεις, λιμνάζοντα νερά και έλη και που εκτεινόταν σχεδόν από τον λιμένα μέχρι το Νέο Φάληρο. Σε μία από τις πολλές εκείνες εξάρσεις έκτισε και τη σπουδαία έπαυλή του όπου διέμενε μόνιμα. που διατηρήθηκε μέχρι τη δεκαετία του 1980.

Η περιοχή αυτή αργότερα περιήλθε στο σχέδιο πόλης του Πειραιά, επί δημαρχίας Ομηρίδη Σκυλίτση και η οικογένεια Βαβούλα άρχισε να πωλεί τεμάχια του "κτήματος Βαβούλα" ή "Βάβουλα" όπως ονομάστηκε εκ παραφθοράς σε πολύ χαμηλές τιμές. Ένα δε τμήμα του που αποτέλεσε ιδιαίτερη συνοικία φέρει το όνομα Γούβα του Βάβουλα ή Λάκκα του Βάβουλα. 
Άξιο επίσης αναφοράς προς τιμή της οικογένειας Βαβούλα είναι ότι ένα μεγάλο τμήμα του κτήματος πωλήθηκε σε πολύ χαμηλότερη τιμή προκειμένου να διέλθει κατά μήκος αυτής η σιδηροδρομική γραμμή του ατμοκίνητου αρχικά σιδηροδρόμου Πειραιά Αθηνών, καθώς επίσης ένα μικρό δυτικό τμήμα στον μεγάλο ευεργέτη του Πειραιά Τζανννή, από τη δωρεά του οποίου και ανεγέρθηκε το Τζάννειο Ορφανοτροφείο και o μικρός καθιδρυματικός ναός της Αγίας Βαρβάρας.
Photoshop

To Adobe Photoshop, ή απλά Photoshop, είναι πρόγραμμα επεξεργασίας γραφικών που αναπτύχθηκε και κυκλοφόρησε από την Adobe Systems. Αυτή τη στιγμή αποτελεί ηγέτη της αγοράς ("market leader") των προγραμμάτων επεξεργασίας εικόνων, και είναι το προϊόν - σήμα κατατεθέν της Adobe Systems. Χαρακτηρίζεται ως "απαραίτητο εργαλείο για τους επαγγελματίες γραφίστες" και θεωρείται πως προώθησε τις αγορές των Macintosh, και στη συνέχεια των Windows.

Η πιο πρόσφατη έκδοση του Adobe Photoshop είναι η Adobe Photoshop 2021 (22.x), που κυκλοφόρησε το 2020.
Ελληνικός Ναυτικός Όμιλος Αλεξανδρείας

Ο Ελληνικός Ναυτικός Όμιλος Αλεξανδρείας (ΕΝΟΑ) ιδρύθηκε το 1909 στην Αλεξάνδρεια της Αιγύπτου και συνεχίζει να λειτουργεί μέχρι σήμερα. Υπήρξε ιδρυτικό μέλος στην Κολυμβητική Ομοσπονδία Ελλάδος.
Λουκής Ακρίτας

Ο Λουκής Ακρίτας (1909 - 7 Φεβρουαρίου 1965) ήταν Ελληνοκύπριος λογοτέχνης (ασχολήθηκε με την πεζογραφία, το θέατρο, και το δοκίμιο), δημοσιογράφος και πολιτικός. Γονείς του ήταν ο Χατζηγιαννακός Ακρίτας και η Ελένη Κατιρτζίγιαννη. Το λογοτεχνικό του έργο διέπεται από την προοδευτική του ιδεολογία και την ανθρωπιστική του κοσμοθεωρία και χαρακτηρίζεται από μια αισιόδοξη προοπτική, που προκύπτει από την πίστη του στην ψυχική αντοχή των κοινωνικά αδικημένων.

Γυναίκα του υπήρξε η Σύλβα Ακρίτα κόρη του Κωνσταντίνου Γιαβάσογλου, Υπουργού Πρόνοιας και Γερουσιαστή με τον Ελευθέριο Βενιζέλο. Η Σύλβα Ακρίτα υπήρξε η πρώτη γυναίκα βουλευτής στην ιστορία του ΠΑΣΟΚ, μέλος του Συμβουλίου Ευρώπης και Υπουργός Υγείας, Πρόνοιας και Κοινωνικής Αασφάλισης. Μαζί αποκτήσανε μια κόρη, την δημοσιογράφο και συγγραφέα Έλενα Ακρίτα.
Μπόχουμιλ Χράμπαλ

O Μπόχουμιλ Χράμπαλ (Bohumil Hrabal, 1914 – 1997) ήταν Τσέχος συγγραφέας. Μαζί με τους Γιάροσλαβ Χάσεκ, Κάρελ Τσάπεκ και Μίλαν Κούντερα, ο Χράμπαλ θεωρείται ένας από τους μεγαλύτερους Τσέχους συγγραφείς του 20ου αιώνα.
Πέτερ Νάντας

Ο Πέτερ Νάντας ("Péter Nádas") είναι Ούγγρος συγγραφέας, θεατρικός συγγραφέας και δοκιμιογράφος.
Μούγλα

Τα Μούγλα (Τούρκικα: Muğla) είναι πόλη και δήμος στην νοτιοδυτική Τουρκία, στο γεωγραφικό διαμέρισμα του Αιγαίου. To 1923, 1 χρόνο μετά την καταστροφή της Σμύρνης ζούσαν περίπου 3,000 Έλληνες στην πόλη. Σήμερα η Μούγλα είναι η πρωτεύουσα της επαρχία Μούγλων που εκτείνεται κατά μήκος της ακτής του Αιγαίου. Το 2012 η αστική περιοχή των Μούγλων αριθμούσε 64,706 κατοίκους.
Επαρχιακό Μουσείο του Αλμπαθέτε

<br>

Tο Επαρχιακό Μουσείο του Αλμπαθέτε (Museo Provincial de Albacete) είναι μουσείο αρχαιολογίας και καλών τεχνών που βρίσκεται στο Αλμπαθέτε, στην Ισπανία. Tο μουσείο υπάρχει με διάφορες μορφές από το 1927 και στεγάσθηκε στο παρόν κτήριο, στο Πάρκο Abelardo Sánchez, το 1978. Τα εκθέματά του δίνουν έμφαση στην ανάπτυξη του περιφερειακού πολιτισμού και τέχνης, και το μουσείο διαιρείται σε ενότητες για την αρχαιολογία, τις καλές τέχνες, και την εθνολογία.

Το Μουσείο Αρχαιολογίας Joaquín Sánchez Jiménez φιλοξενεί μία σημαντική συλλογή από ρωμαϊκά και προρωμαϊκά ευρήματα. Τοπικά παλαιολιθικά και νεολιθικά αντικείμενα εκτίθενται, καθώς και ρωμαϊκή τέχνη κα εργαλεία. Η Ιβηρική γλυπτική παρουσιάζεται επίσης.

Η πτέρυγα καλών τεχνών Benjamín Palencia δίνει έμφαση σε έργα του 20ού αιώνα και περιλαμβάνει πολλά έργα από ντόπιους σύγχρονους καλλιτέχνες.

Αλμπαθετε
Αλμπαθετε
Γεώργιος Φόρας

Ο Γεώργιος Φόρας γεννήθηκε το 1937 στην Αλεξάνδρεια της Αιγύπτου. Οι γονείς του όμως είχαν γεννηθεί και μεγαλώσει στην Ελλάδα, η μητέρα του στην Αγιάσο της Λέσβου και ο πατέρας του στους Ολύμπους της Χίου. Ξεκίνησε την καριέρα του ως ηθοποιός το 1959 και συνέχισε μέχρι τις αρχές της δεκαετίας του 1970 παίζοντας δίπλα σε μεγάλα ονόματα άλλες φορές ως πρωταγωνιστής και άλλες σε δεύτερους ρόλους. Εγκατέλειψε τον κινηματογράφο λόγω οικονομικών προβλημάτων. Συνέχισε την καριέρα στην Ολυμπιακή Αεροπορία, διατελώντας Διευθυντής σε σταθμούς του εξωτερικού και του Τμήματος Εξυπηρέτησης των Ιδιωτικών Αεροσκαφών μέχρι την συνταξιοδότησή του. Κρατούσε επαφή και φιλικές σχέσεις με όλους τους ηθοποιούς που ξεκινήσανε μαζί και ιδιαιτέρως με την Μελίνα Μερκούρη. Πέθανε από καρκίνο στις 13 Ιουλίου του 1996.
Σουχούμι

Το Σουχούμι ή Σοκούμι (αρχ. Διοσκουριάς, Σεβαστόπολις; γεωργ. "სოხუმი", αμπχ. "Аҟəа", ρωσ. "Сухум(и)") είναι η πρωτεύουσα της Αμπχαζίας, η οποία είναι δια του νόμου της Γεωργίας αυτόνομη δημοκρατία της Γεωργίας. Η Διοσκουριάς ήταν παραλιακή αρχαία αποικία των Μιλησίων που ανέπτυξαν έντονη εμπορική δραστηριότητα στην περιοχή. Στους Βυζαντινούς χρόνους η πόλη και το λιμάνι της αναφέρονταν ως Σεβαστούπολη.
Γεώργιος Διλβόης

Ο Γεώργιος Διλβόης (George Dilboy) (5 Φεβρουαρίου 1896–18 Ιουλίου 1918) ήταν ελληνοαμερικανός στρατιώτης και θεωρείται ο πρώτος Ελληνοαμερικανός που τιμήθηκε μετά θάνατον με το ανώτατο στρατιωτικό Μετάλλιο της Τιμής από το κογκρέσο των ΗΠΑ για τη γενναιότητα και την ανδρεία του «πάνω και πέρα από την πρόσκληση του καθήκοντος» στον Α΄ Παγκόσμιο Πόλεμο. 

Ο Γεώργιος Διλβόης τιμήθηκε συνολικά από τέσσερις κατά σειρά Αμερικανούς προέδρους: από τον Γούντροου Ουίλσον, που τον Ιανουάριο του 1919 υπέγραψε την έγκριση για την απονομή του ανώτατου στρατιωτικού Μεταλλίου της Τιμής, από τον Γουόρεν Χάρντινγκ, με εντολή του οποίου μεταφέρθηκαν τα οστά του ήρωα από τα Αλάτσατα στις ΗΠΑ, το 1923, από τον Κάλβιν Κούλιτζ, ο οποίος προέδρευε στον τελικό ενταφιασμό του στο εθνικό νεκροταφείο του Άρλινγκτο και, τέλος, από τον Μπιλ Κλίντον, κατά την αντικατάσταση του χαμένου μεταλλίου το 1999.
90210

Tο 90210 είναι δραματική-εφηβική σειρά αμερικάνικης παραγωγής, η οποία είναι sequel της αρχικής σειράς "Χτυποκάρδια στο Μπέβερλυ Χιλς". Είναι δημιουργία του Darren Star.

Η παραγωγή της πρώτης σαιζόν του "90210" έγινε από την "CBS Productions", αλλά τώρα γίνεται από την "CBS Television Studios". Η πρεμιέρα της πρώτης σαιζόν έγινε στις 2 Σεπτεμβρίου 2008 από το τηλεοπτικό δίκτυο The CW, με ένα δίωρο επεισόδιο και ολοκληρώθηκε στις 19 Μαΐου 2009.
Η σειρά αφορά την οικογένεια Wilson, η οποία μετακομίζει από το Κάνσας στο Μπέβερλυ Χιλς. Τα δύο αδέλφια, η Annie και ο Dixon , πηγαίνουν στο νέο τους σχολείο στο Γυμνάσιο Μπέβερλυ Χιλς και προσπαθούν να προσαρμοστούν σε ένα εντελώς διαφορετικό περιβάλλον από αυτό που είχαν συνηθίσει, στο σχολείο τους θα πρέπει να αντιμετωπίσουν τα πλουσιόπαιδα με τα οποία θα αποκτήσουν φιλικές σχέσεις αλλά και ερωτικές. Η δεύτερη σαιζόν έκανε πρεμιέρα στις 8 Σεπτεμβρίου 2009 και oλοκληρώθηκε στις 18 Μαΐου 2010. Στις 16 Φεβρουαρίου 2010 ανακοινώθηκε ότι η σειρά έχει ανανεωθεί για τρίτη σαιζόν η οποία έκανε πρεμιέρα στις 13 Σεπτεμβρίου 2010 ενώ το φινάλε προβλήθηκε στις 16 Μαΐου 2011. 
Στις 16 Απριλίου 2011 ανακοινώθηκε ότι η σειρά έχει ανανεωθεί για τέταρτη σαιζόν η οποία θα κάνει πρεμιέρα τον Σεπτέμβριο του 2011. Έχει ανακοινωθεί ότι τα συμβόλαια των Lori Loughlin και Ryan Eggold δεν ανανεώθηκαν για την τέταρτη σαιζόν επειδή σε αυτή την σαιζόν η σειρά θα εστιάσει στα παιδιά και στα κολλέγια που φοιτούν, οπότε θα υπάρχει λιγότερη έμφαση σε γονείς και καθηγητές. Έχει προταθεί στην Lori Loughlin να επιστρέψει στην επόμενη σαιζόν ως γκεστ σταρ για μερικά επεισόδια αν της το επιτρέπει το πρόγραμμα της.

Στην Ελλάδα η σειρά προβάλλεται από τον ΣΚΑΪ. Ο πρώτος κύκλος της σειράς έκανε πρεμιέρα στις 9 Σεπτεμβρίου 2009 και ολοκληρώθηκε τον Ιανουάριο 2010 ενώ ο δεύτερος κύκλος έκανε πρεμιέρα την Κυριακή 10 Οκτωβρίου και ολοκληρώθηκε στις 7 Ιανουαρίου 2011.
Windows 98

Τα Windows 98 (με κωδικό όνομα Memphis) είναι ένα γραφικό λειτουργικό σύστημα της Microsoft. Παρουσιάστηκε στους κατασκευαστές στις 15 Μαΐου 1998 και στα καταστήματα στις 25 Ιουνίου 1998. Τα Windows 98 αντικατέστησαν τα Windows 95. Όπως και η προηγούμενη έκδοση, είναι ένα υβριδικό 16-bit/32-bit μονολιθικό προϊόν με έναν φορτωτή εκκίνησης (boot loader) βασισμένο στο MS-DOS. Τα Windows 98 αντικαταστάθηκαν από τα Windows Me στις 14 Σεπτεμβρίου 2000. Η υποστήριξη της Microsoft για τα Windows 98 τελείωσε στις 11 Ιουλίου 2006.
Αστυνόμος Σαΐνης

Το Αστυνόμος Σαΐνης (αγγλικα: "Inspector Gadget", γνωστό κι ως "Επιθεωρητής Σαΐνης") είναι μια τηλεοπτική σειρά κινουμένων σχεδίων αναπτυγμένη από μια κοινοπραξία μεταξύ της Γαλλίας, του Καναδά και των Ηνωμένων Πολιτειών με θέμα το αδέξιο, απλής ευφυΐας ομότιτλο ντετέκτιβ, ο οποίος είναι ένα ανθρώπινο ον με διάφορα βιονικά εξαρτήματα ενσωματωμένα στο σώμα του. Η πρωταρχική νέμεσις του Σαΐνη είναι ο Δόκτωρ Κλο, ο ηγέτης μιας σατανικής οργάνωσης, γνωστής ως "M.A.D." Αυτή ήταν το πρώτο κοινοπρακτικής προβολής σόου καρτούν από την DIC Entertainmen (καθώς και το πρώτο από την εταιρεία δημιουργημένο ειδικά για τους αμερικανούς τηλεθεατές, μαζί με το "The Littles" και το "Heathcliff and the Catillac Cats"). Αρχικά προβαλλόταν από το 1983 ως το 1986 και παρέμεινε σε κοινοπραξία μέχρι τα τέλη της δεκαετίας του 1990. Το 1999 προσαρμόστηκε σε μια ζωντανής δράσης ταινία της Disney με πρωταγωνιστή τον Μάθιου Μπρόντερικ ως τον χαρακτήρα του τίτλου και τον Ρούπερτ Έβερετ ως τον Δόκτωρ Claw.

Η σειρά ήταν μια συμπαραγωγή της DIC Entertainment (νυν Cookie Jar Entertainment) στη Γαλλία (η κύρια έδρα της εταιρείας δεν μετακινήθηκε στις ΗΠΑ πριν από το 1987) και της Nelvana στο Καναδά· το έργο των κινουμένων σχεδίων ανατέθηκε εξωτερικά σε ξένα στούντιο όπως το Tokyo Movie Shinsha στην Ιαπωνία και το Cuckoo's Nest Studio στην Ταϊβάν.

Υπάρχουν δύο γνωστές μεταγλωττίσεις της σειράς, η μία με πρωταγωνιστή τον Τάσο Κωστή (στον οποίο αποδίδεται ο εξελληνισμένος τίτλος της σειράς) ως τον ομότιτλο χαρακτήρα, και η δεύτερη με το Στέλιο Καλαθά να τον αντικαταστεί. Η πρώτη μεταγλώττιση πρωτοαναμεταδόθηκε από την ΕΡΤ στις 10 Ιανουαρίου 1985 και το τελευταίο επεισόδιο έκανε πρεμιέρα στις 4 Ιουνίου 1987. Η δεύτερη μεταγλώττιση έχει διανεμηθει στην Ελλάδα από την Fox Kids και την Cookie Jar, ενώ και οι δύο χρησιμοποιούν το χαρακτηριστικό τραγούδι με στίχους από τον Πάνο Τσαπάρα. Η σειρά προβλήθηκε και στο Mega Channel.
Chdir

Η "cd", μερικές φορές διαθέσιμη και ως "Chdir" (Change Directory), είναι εντολή της γραμμής εντολών για την αλλαγή του τρέχοντα καταλόγου εργασίας σε λειτουργικά συστήματα όπως το Unix, το DOS, το OS/2, τα Windows και το Linux. Είναι επίσης διαθέσιμο για χρήση σε προγραμματισμό κελύφους (shell) και σε αρχεία δέσμης (batch).
Βασίλειο της Μεγάλης Βρετανίας

Το Βασίλειο της Μεγάλης Βρετανίας, επίσης γνωστό ως Ηνωμένο Βασίλειο της Μεγάλης Βρετανίας, ήταν ανεξάρτητο κράτος στη βορειοδυτική Ευρώπη, από το 1707 έως το 1801. Δημιουργήθηκε το 1707, με τις Πράξεις της Ένωσης, από τη συγχώνευση του Βασιλείου της Σκωτίας και του Βασιλείου της Αγγλίας, δημιουργώντας έτσι ένα μοναδικό βασίλειο που περιέκλειε όλο το νησί της Μεγάλης Βρετανίας και τα μικρά έξωθεν νησιά του, με εξαίρεση την Ιρλανδία—που παρέμεινε ανεξάρτητη δικαιοδοσία υπό το βρετανικό στέμμα. Ένα μοναδικό κοινοβούλιο και κυβέρνηση, με έδρα το Ουέστμινστερ, έλεγχε το νέο βασίλειο. Τα βασίλεια μοιράζονταν τον ίδιο μονάρχη από τότε που ο Ιάκωβος ΣΤ΄ της Σκωτίας έγινε βασιλιάς της Αγγλίας το 1603, διαδεχόμενος τη βασίλισσα Ελισάβετ Α΄.

Το Βασίλειο της Μεγάλης Βρετανίας διαδέχθηκε το Ηνωμένο Βασίλειο της Μεγάλης Βρετανίας και της Ιρλανδίας το 1801, μετά την κατάπνιξη της ιρλανδικής εξέγερσης του 1798.
Βουλανζερίτης

Ο Βουλανζερίτης (αγγλ. boulangerite) είναι θειούχο ορυκτό του μολύβδου και του αντιμονίου. Το όνομα του αποδόθηκε προς τιμήν του Γάλλου μεταλλειολόγου "Charles Louis Boulanger" (1810–1849), ο οποίος πρόσεξε πρώτος δείγματά του και τα εξέτασε.

Είναι ορυκτό που απαντά σε υδροθερμικές φλέβες χαμηλών ή μέσων θερμοκρασιών. Λόγω της υφής του να σχηματίζει συσσωματώματα που ομοιάζουν με σωρούς από πτίλα (πούπουλα), αποκαλείται, μαζί με τον τζεϊμσονίτη "feathered ore" (πτιλοειδές μετάλλευμα).

Παραλλαγή του μπουλανζερίτη αποκαλείται, επίσης πλυμοζίτης (plumosite) ακριβώς λόγω αυτής της υφής. Χρησιμοποιείται ως δευτερεύον μετάλλευμα αντιμονίου, ενώ λόγω των υφών του είναι περιζήτητος από συλλέκτες.

Ορυκτά με τα οποία σχετίζεται είναι ο σιδηροπυρίτης, ο σφαλερίτης, ο γαληνίτης, ο σιδηρίτης, ο αρσενοπυρίτης, ο αντιμονίτης και ο χαλαζίας.

Εμφανίζει παγκόσμια εξάπλωση. Ορισμένα κοιτάσματά του άξια μνείας είναι στη Γαλλία, στην Τοσκάνη της Ιταλίας (ορυχείο Bottino), τη Λαπωνία, τις περιοχές Västmanland και Bolinden στη Σουηδία, τα όρη Χαρτς και τη Βαυαρία της Γερμανίας, την Τρέπτσα της Σερβίας, την Τσεχία, τις ΗΠΑ (Πολιτείες Αϊντάχο, Μοντάνα, Κολοράντο), το Μεξικό (περιοχή Zacatecas), το Οντάριο του Καναδά, τη Γκάνα (περιοχή "Golden belt"), τη Ναμίμπια, την Κίνα, τη Νότια Ρωσία, την Αυστραλία και τη Βολιβία.

Στην Ελλάδα απαντά στην Πάνορμο της νήσου Τήνου, στα μεταλλεία Λαυρίου (περιοχές Λαύριο, Καμάριζα και Πλάκα), στα μεταλλεία Κασσάνδρας Χαλκιδικής (Στρατώνι, Μαδέμ Λάκκος) και στο κοίτασμα χαλκού - μολυβδαινίου στη Μαρώνεια Ροδόπης.
Γεράσιμος Κόκκινος

Ο Γεράσιμος Κόκκινος (18 Ιανουαρίου 1805 - 29 Ιουλίου 1893) ήταν Έλληνας αγωνιστής του '21, στρατιωτικός και πολιτικός του Ελληνικού κράτους.
Τζον Ουίλιαμ Στρατ

Ο Τζον Ουίλιαμ Στρατ, 3ος Βαρόνος Ρέιλι ("John William Strutt Rayleigh", 12 Νοεμβρίου 1842 – 30 Ιουνίου 1919), Μέλος του Τάγματος της Αξίας, ήταν Άγγλος φυσικός, ο οποίος μαζί με τον σερ Ουίλιαμ Ράμσεϊ ανεκάλυψαν το στοιχείο αργό, ανακάλυψη για την οποία τιμήθηκε με το Βραβείο Νόμπελ Φυσικής το 1904. Ο Στρατ ανακάλυψε επίσης το φαινόμενο που σήμερα ονομάζεται διάχυση Ρέιλι, το οποίο εξηγεί γιατί ο ουρανός έχει μπλε χρώμα.
Τζίνο (Μπιάτζο) Φινίτσιο

Ο Τζίνο (Μπιάτζο) Φινίτσιο (ιταλ.Gino (Biagio) Finizio), γεννημένος στις 10 Μαρτίου 1941, είναι Ιταλός σχεδιαστής, αρχιτέκτονας, καλλιτέχνης, συγγραφέας, καθηγητής και διευθυντής σχεδιασμού με βάση του το Μιλάνο. Είναι γνωστός για τη συμβολή του στη διαχείριση σχεδιασμού.

Ο Φινίτσιο δίδαξε στην Ιταλία και στο εξωτερικό (Ισπανία, Γερμανία, Γαλλία, Ολλανδία, Ελλάδα) όπου βρήκε γόνιμο έδαφος για τις έρευνές του και για νέες ιδέες.

Έγραψε τα βιβλία "Design & Management: gestire l’idea" (2002) και "Architecture & Mobility: tradition and innovation" (2007).
Jeep Grand Cherokee

Το Jeep Grand Cherokee είναι ένα μεσαίο SUV αυτοκίνητο, που παράγεται από την αμερικανική αυτοκινητοβιομηχανία Jeep από τον Απρίλιο του 1992. Μέχρι σήμερα έχουν παραχθεί 4 γενιές του μοντέλου, με την τέταρτη γενιά του να κυκλοφορεί από το καλοκαίρι του 2010, ενώ η 5η γενιά του θα παρουσιαστεί και θα κυκλοφορήσει στα τέλη του 2020, για τη σεζόν του 2021. Ειδικότερα τα Grand Cherokee που πωλούνται στην Ευρώπη, κατασκευάζονται στο Γκρατς της Αυστρίας από την Magna Steyr. Όλες οι γενιές του μοντέλου έχουν βασιστεί σε αυτοφερόμενο αμάξωμα, δηλαδή ενιαίο δομικό σύνολο.
Δημήτριος Χαραλάμπης

Ο Δημήτριος Χαραλάμπης (Καλάβρυτα 1796 - Αθήνα, 1879) ήταν Έλληνας πολιτικός.